Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az épített környezet alakításával és védelmével kapcsolatos szakértői tevékenység gyakorlásának részletes szabályairól szóló 38/1997. (XII. 18.) KTM—IKIM együttes rendelet
Paragraph Index: 487

Az épített környezet alakításával és védelmével kapcsolatos szakértői tevékenység gyakorlásának részletes szabályairól szóló 38/1997. (XII. 18.) KTM—IKIM együttes rendelet szerint az országgyűlési biztos általános helyettesének észrevételeit a környezetvédelmi és területfejlesztési miniszter nem támogatta. A kiemelt építésügyi igazgatási ügyekben eljáró hatóságok illetékességi területéről, a kijelölési eljárásról, valamint a szakmai feltételekről szóló kormányrendelet tervezete A kormányrendelet tervezetét a Környezetvédelmi és Területfejlesztési Minisztérium küldte meg véleményezés céljából az állampolgári jogok országgyűlési biztosa részére. Észrevételeiben az országgyűlési biztos jelezte, hogy az Alkotmány 2. § (1) bekezdésében szabályozott jogállam, illetve az ebből eredő jogbiztonsághoz való joggal összefüggésben alkotmányos visszásság gyanúját eredményezi, hogy az építésügyi hatósági jogkör gyakorlására irányuló kijelölési kérelmek kapcsán a tervezet nem rendelkezik arról, hogy a kérelmek ügyében a kormány milyen határidőn belül köteles dönteni. (OBH 300/12/1997.) Az észrevételt a környezetvédelmi és területfejlesztési miniszter elfogadta. A kiemelt építésügyi igazgatási ügyekben eljáró hatóságok illetékességi területéről, a kijelölési eljárásról, valamint a szakmai feltételekről szóló 220/1997. (XII. 5.) Korm. rendelet értelmében, a kérelmek tárgyában a kormány — minden év — október 30-áig dönt. Az Országos Településrendezési és Építési Követelményekről (OTÉK) szóló kormányrendelet tervezete A kormányrendelet tervezetét a Környezetvédelmi és Területfejlesztési Minisztérium küldte meg véleményezés céljából az állampolgári jogok országgyűlési biztosa részére. Észrevételében az országgyűlési biztos jelezte, hogy az Alkotmány 2. § (1) bekezdésében szabályozott jogállam, illetve az ebből eredő jogbiztonság elvével összefüggésben alkotmányos visszásság gyanúját eredményezi, hogy az OTÉK egyes előírásaitól számtalan esetben eltérést engedélyez. Az említett rendelkezésekre figyelemmel az OTÉK tervezet szerint alkalmazása jogbizonytalanságot okozhat az építésügyi hatóságok munkájában. Ezért az országgyűlési biztos javasolta, hogy amennyiben a jogalkotó az általános szabályoktól történő eltérést mindenképpen lehetővé kívánja tenni, ez — lehetőleg — az építésügyi hatóságtól független eljárás keretében, a Környezetvédelmi és Területfejlesztési Minisztérium ügyintézésével történjen. Az országgyűlési biztos kezdeményezte, hogy — az OTÉK-től való eltérés iránti kérelem esetén — az építési engedély iránti kérelmet csak az előzetesen beszerzett eltérési engedély birtokában lehessen benyújtani. A felújítás, illetve helyreállítás fogalmának meghatározása kapcsán javasolta, hogy a tervezet az említett fogalmi körből zárja ki az épület lebontása útján megvalósítható „felújítást”, illetve „helyreállítást”. (OBH 300/12/1997.)

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes